400 MÉMOIRES. • 
jusques à ce que autrement en fut ordonné, ce que a este faict et 
commandé au jaulier d'icelles. En foy de quoy nous sommes soubsi- 
gnés et faict signer le d. Singlaude, greffier de la cauze. 
Du Four, capitoul. 
Singlaude. 
Extrait exp^édié suivant le commandement faict en vertu de la re- 
queste baillée en la cour par maistre Jacques Ganaye. 
Singlaude. 
II. 
Conclusions du procureur du roi contre Ph. Ganaye. 
Du huictiesme jour du mois d'octobre, en audience et par devant 
Messieurs Balbaria, Gaultier, capitols, Laffont, assesseur : 
Cause du procureur du roy contre Phelippes Ganaye, marchant 
prisonnier à préposer. 
De May, procureur du roy dict que, dernièrement, Ganaye auroit 
esté prins pour le faict de la Religion, comme de rechef il a esté 
prins, lequel Ganaye est de la nouvelle prétendue Religion, comme il 
a autrefois plaidé; et de tant que Ganaye au lieu de vouloir vivre 
en bon chrestien catholique et suivant l'esglise catholique romaine et 
institution d'icelle, donnant par ce moyen entendre, et comme la vé- 
rité est telle, qu'il est ung des factionnaires contre le Roy et los 
bons chrestiens catholiques et doibt savoir des entreprinses faictcs 
par ceulx de la nouvelle prétendue Religion ; et despuis ensuivant 
î'arrest de la court, ledict Ganaye auroit esté reprins et mis prison- 
nier, et lequel a esté reouy, lequel Ganaye par sa première et seconde 
déposition dict qu'il veult vivre suivant l'Eglise appostolique, non 
aultrement; et l'ayant interrogé despuis quel temps il aurait confessé 
et receule corps précieux de npstre Seigneur, toute fois le dict Ganaye 
auroit répondu et persévéré qu'il ne debvoit poinct estre recherché 
pour le faict de sa conscience, ni n'est tenu de respondre en le pré- 
sent pour le faict de la religion, disant que par lettres patentes du 
roy il aurait esté aux dictes fins renvoyé par devant Monsieur le pre- 
mier Président de Tholose, et ne sait rien des entreprinses et cons- 
pirations susdictes; par quoy conclud que, sans avoir esgard aux 
faicts déduicts par le dict Ganaye en ses deppositions prenant droict 
par le procès, rejetées toutes qualifications, doibt estre puny des 
peines de droit et aultrement, pertinément appoincté en droict sur la 
forme de procéder. Et despuis, le procureur du Roy, auroit remis 
ung article d'extrait de redde contre Ganaye. 
Et aussi pareillement le dict poocureur du Roi aurait remis une 
coppie de requeste et inquisition contre Ganaye du tablier de Marcelot. 
